8-real-stykke i sølv fra Filip 5. av Spanias regjering (1739)  
**Mynt:**  
*VTRAQVE VNUM M[EXICO] 1739*  
«Begge [er] én, Mexico [by myntverk], 1739»  
 Avbilder et verdenskarts to halvkuler, kronet mellom Herkulessøylene prydet med mottoet *PLVS VLTR[A]*.  
 **Kron:**  
*PHILIP[PUS] V D[EI] G[RATIA] HISPAN[IARUM] ET IND[IARUM] REX*  
«Filip 5. ved Guds nåde, konge over Spaniene og Vestindia»  
Avbilder Castilla og Leóns våpen med Granada i bunn og et mindre skjold innen skjoldet av Anjou.
8-real-stykke i sølv fra Ferdinand 6. av Spanias regjering (1753)  
**Mynt:**  
*VTRAQVE VNUM M[EXICO] 1753 M*  
«Begge [er] én, Mexico [by myntverk], 1753» Avbilder et verdenskarts to halvkuler, kronet mellom Herkulessøylene prydet med mottoet *PLVS VLT[R]A*.  
**Kron:**  
*FERD[INA]ND[US] VI D[EI] G[RATIA] HISPAN[IARUM] ET IND[IARUM] REX*  
«Ferdinand 6. ved Guds nåde, konge over Spaniene og Vestindia»  
Avbilder Castilla og Leóns våpen med Granada i bunn og et mindre skjold innen skjoldet av Anjou.
**8-real-stykke** (spansk: *real de a ocho* eller *peso de ocho*; engelsk: *piece of eight*; også kalt *Spanish dollar*; spansk: *dólar español*) er en sølvmynt som var utmyntet av det spanske imperiet fra 1598. Mynten, som er omtrent 38 millimeter i diameter, var verdt åtte spanske *reales*, og myntens formål var å tilsvare den tyske taleren. 

Betegnelsen *dollar* ble opprinnelig brukt om det spanske 8-real-stykke, eller piaster, fordi den hadde omtrentlig samme verdi som den tyske taleren. Den spanske dollaren ble viden benyttet av mange land som den første internasjonale valuta på grunn av myntenes generelle ensartethet. I noen land ble den spanske dollaren kontrasignert slik at den kunne tas i bruk som lokal valuta.

Den spanske dollaren var også mynten hvorpå den opprinnelige amerikanske dollaren ble basert på, og mynten forble betalingsmiddel i USA fram til myntloven i 1857. Fordi mynten var viden brukt i Europa, Amerika og Det fjerne østen ble sølvmynten den første verdensvalutaen innen slutten av 1700-tallet. Forskjellige teorier knytter dollartegnets opphav til søylene og stripene preget på siden av 8-real-stykket.

Betegnelsen *peso* ble på spansk benyttet for å referere til denne mynten, og den ble grunnlaget for mange valutaer i de tidligere spanske kolonier, blant annet den argentinske, bolivianske, chilenske, colombianske, costaricanske, cubanske, dominikanske, ecuadorianske, guatemalanske, honduranske, mexicanske, nicaraguanske, paraguayanske, filippinske, puertoricanske, peruanske, salvadoranske, uruguayanske, og venezuelanske peso.[]

Millioner av spanske dollar ble myntet i løpet av flere århundrer. De var blant de mest sirkulerte myntene i den amerikanske kolonitiden, og var fortsatt i bruk i Nord-Amerika og i Sørøst-Asia på 1800-tallet.[]

Referanser
----------

1. ↑  Paulsen, Erik O. (2015, 26. februar). Dollar. I Store norske leksikon. Hentet 11. januar 2017 fra .
2. ↑  «Dissemination of Hispanic-American coinage». Enclopedia Britannica. Besøkt 7. februar 2012.
3. ↑  Ray Woodcock (1. mai 2009). *Globalization from Genesis to Geneva: A Confluence of Humanity*. Trafford Publishing. s. 104–105. ISBN 978-1-4251-8853-5. Besøkt 13. august 2013.
4. ↑  Thomas J. Osborne (29. november 2012). *Pacific Eldorado: A History of Greater California*. John Wiley & Sons. s. 31. ISBN 978-1-118-29217-4. Besøkt 13. august 2013.
5. ↑  Cordingly, David (1996). *Under the Black Flag: The Romance and the Reality of Life Among the Pirates*. Random House. s. 36.

|  |  |
| --- | --- |
| Oppslagsverk/autoritetsdata | BBC Things
 |